**ZMLUVA O DIELO**

**A POSKYTOVANÍ SLUŽIEB**

uzatvorená v zmysle § 536 a § 269 ods. 2 zákona č. 513/1991 Zb. Obchodného zákonníka v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej ako „**Zmluva**“)

Zmluvné strany:

Objednávateľ:

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

IČO: 37 828 100

Zastúpený: Ing. Ján Lunter, predseda

DIČ: 2020919098

Číslo účtu IBAN: Štátna pokladnica, Radlinského 32, 810 05 Bratislava

Kontaktná osoba: Ing. Renáta Juhaniaková, tel.: +421 910 847 009,

e-mail: renata.juhaniakova@bbsk.sk

(ďalej ako „**Objednávateľ**“)

a

Poskytovateľ:

Názov: ............................

Sídlo: .........................................

IČO: .......................

DIČ: .............................

Registrácia v: Ministerstvo vnútra SR, registračné číslo: .....................................

Zastúpený: ....................................

Číslo účtu IBAN: ......................................... vedený vo .............. banka

Kontaktná osoba: ......................., +421......................, email ...........................

(ďalej ako „**Poskytovateľ**“)

(Poskytovateľ a Objednávateľ spolu ako „**Zmluvné strany**“ a každý samostatne aj ako „**Zmluvná strana**“)

**Článok I.**

**Úvodné ustanovenia**

1. Táto Zmluva je uzavretá na základe verejného obstarávania, ktoré uskutočnil Objednávateľ ako výsledok zadávania nadlimitnej zákazky, postupom podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**ZVO**“) vyhláseného oznámením o vyhlásení verejného obstarávania zverejneného vo Vestníku verejného obstarávania č. ........... dňa ......... pod zn. oznámenia ........ na predmet zákazky Komplexný informačný systém pre evidenciu, správu a údržbu majetku**.**
2. Cieľom tejto Zmluvy je dodanie a implementácia komplexného informačného systému (ďalej ako „**KIS**“), ktorý umožní komplexnú evidenciu, správu a energetický manažment majetku Objednávateľa, zaškolenie používateľov, prevádzka KIS, ako aj následné poskytovanie služieb podpory KIS podľa podmienok tejto Zmluvy. Zavedenie systému má za úlohu dosiahnuť vyššiu efektivitu práce s existujúcimi i získanými údajmi o majetku a optimalizovať vynakladanie finančných prostriedkov pri správe majetku a riadení majetku Objednávateľa.

Predmet Zmluvy bude spolufinancovaný z nenávratného finančného príspevku (ďalej ako „NFP“) poskytovanom z Európskeho sociálneho fondu v rámci Operačného programu Efektívna verejná správa:

Prioritná os: 1 Posilnené inštitucionálne kapacity a efektívna VS

1. Investičná priorita: Investície do inštitucionálnych kapacít a do efektívnosti VS a verejných služieb na národnej, regionálnej a miestnej úrovni v záujme reforiem, lepšej právnej úpravy a dobrej správy
2. Špecifický cieľ: 1.1 Skvalitnené systémy a optimalizované procesy VS
3. Kód výzvy: OP EVS DOP-PO1-SC1.1-2019-1
4. Názov projektu: Inteligentný kraj, kvalitnejší život
5. Kód projektu: 314011Z673

**Článok II.**

**Predmet Zmluvy**

1. Predmetom tejto Zmluvy je:
2. záväzok Poskytovateľa podľa podmienok Zmluvy dodať a implementovať dielo - systém KIS, v rozsahu a podľa požiadaviek definovaných v Prílohe č.1 tejto Zmluvy, vrátane dodávky všetkých softvérových licencií, ktoré sú jeho súčasťou, pre neobmedzený počet koncových užívateľov (ďalej ako „**Dielo**“),
3. zabezpečenie školení zamestnancov Objednávateľa v rozsahu definovanom v Prílohe č.1 tejto Zmluvy (ďalej ako „**Školenie**“)
4. záväzok Poskytovateľa zabezpečovať prevádzku Diela na serveroch a zariadeniach Poskytovateľa a to využívaním jeho cloudového dátového centra alebo prenajatých kapacít v iných dátových centrách prevádzkovaných na území EÚ v zmysle jej Prílohy č. 1 (ďalej ako „**Prevádzka**“),
5. záväzok Poskytovateľa poskytovať Objednávateľovi technologickú, servisnú podporu, poradenstvo a rozvoj v rozsahu a podľa podmienok Zmluvy v zmysle jej Prílohy č. 1 (ďalej ako „**Podpora**“),
6. záväzok Objednávateľa uhradiť Poskytovateľovi za vykonanie Diela, Školenie, Prevádzku a poskytnutie Podpory cenu dohodnutú za podmienok uvedených v tejto Zmluve.

**Článok III.**

 **Miesto a čas odovzdania**

1. Miesto odovzdania Diela, Školenia, Prevádzky a Podpory je sídlo Objednávateľa - oddelenie vnútornej prevádzky (ďalej len „**Miesto odovzdania**“).
2. Poskytovateľ sa zaväzuje sprístupniť Dielo podľa čl. II bod 1 písm. a) do skúšobnej prevádzky Objednávateľovi v lehote najneskôr do **2 mesiacov** od účinnosti tejto Zmluvy (ďalej len „**Čas sprístupnenia Diela**“) a vykonať Skúšobnú prevádzku v rozsahu **6 mesiacov**.
3. Poskytovateľ sa zaväzuje odovzdať Dielo podľa čl. II bod 1 písm. a) do používania v lehote najneskôr do **12 mesiacov** od účinnosti tejto Zmluvy (ďalej len „**Čas odovzdania Diela**“).
4. Poskytovateľ sa zaväzuje vykonať  Školenie podľa čl. II bod 1 písm. b) minimálne v rozsahu **17 človekodní pre max 52 používateľov** najneskôr 7 dní pred odovzdaním Diela podľa článku III bodu 3 tejto Zmluvy.
5. Poskytovateľ sa zaväzuje poskytovať Prevádzku podľa čl. II bod 1 písm. c) Objednávateľovi počas doby **58 mesiacov** odo dňa sprístupnenia Diela (ďalej ako „**Doba poskytovania Prevádzky**“).
6. Poskytovateľ sa zaväzuje poskytovať Podporu podľa čl. II bod 1 písm. d) Objednávateľovi počas doby **48 mesiacov** odo dňa odovzdania Diela (ďalej ako „**Doba poskytovania Podpory**“).
7. Za deň odovzdania Diela (ďalej ako „**Deň odovzdania Diela**“) sa pre účely tejto Zmluvy považuje deň odovzdania Diela v Mieste odovzdania a zároveň podpísania zápisnice o odovzdaní a prevzatí Diela oboma Zmluvnými stranami (ďalej ako „**Zápisnica**“).
8. **Za** **sprístupnenie diela**/**deň sprístupnenia Diela** sa pre účely tejto Zmluvy rozumie deň, kedy bude objednávateľovi sprístupnené testovacie prostredie diela v cloude s dodanými, nainštalovanými a funkčnými licenciami v stave "ako stojí a leží" od Poskytovateľa. Pod pojmom „licencie“ sú myslené všetky SW komponenty, ktoré bude dodané dielo v celom požadovanom rozsahu používať.
9. Pod **Skúšobnou prevádzkou** sa pre účely tejto Zmluvy rozumie obdobie, počas ktorého bude systém Poskytovateľ kustomizovať a parametrizovať sprístupnené dielo podľa požiadaviek Objednávateľa v rozsahu úpravy dátových štruktúr, nastavovaní a úprave grafického užívateľského prostredia, konfigurácie integračného rozhrania, konfigurácie aplikačnej infraštruktúry, konfigurácia užívateľských prístupov.

**Článok IV.**

 **Cena**

1. Cena za **Dielo** podľa čl. II bod 1 písm. a) (vrátane licencií pre neobmedzený počet používateľov) je dohodnutá na:

 Celková cena bez DPH ................. Eur

 DPH .......... % ---------- Eur

 Celková cena s DPH ................ Eur

(slovom ........................ Eur) (ďalej ako „**Cena za Dielo**“).

1. Cena za **Školenia** podľa čl. II bod 1 písm. b) je dohodnutá na:

 Celková cena bez DPH ................. Eur

 DPH .......... % ---------- Eur

 Celková cena s DPH ................ Eur

(slovom ........................ Eur) (ďalej ako „**Cena za Školenia**“).

1. Cena za **Prevádzku** podľa čl. II bod 1 písm. c) v rozsahu dojednanom v tejto Zmluve je dohodnutá na:

 Celková cena bez DPH ................. Eur/mesiac

 DPH .......... % ---------- Eur

 Celková cena s DPH ................ Eur/mesiac

(slovom ........................ Eur).

1. Cena za poskytnutie služieb **Podpory** produktívnej prevádzky SLA/KIS podľa čl. II bod 1 písm. d) v rozsahu dojednanom v Prílohe č.1 tejto Zmluve je dohodnutá maximálne na:

 Celková cena bez DPH ................. Eur/mesiac

 DPH .......... % ---------- Eur

 Celková cena s DPH ................ Eur/mesiac

(slovom ........................ Eur) (ďalej ako „**Cena Podpory**“).

1. **Cena** za služby Podpory produktívnej prevádzky SLA/KIS podľa čl. II bod 1 písm. d) a služby Prevádzky podľa čl. II bod 1 písm. c) v prípade uplatnenia opcie v zmysle článku VIIa tejto zmluvy, bude rovnaká, ako cena stanovená v bodoch 3 a 4 tohto článku Zmluvy.
2. Mesačný paušál **Prevádzky** podľa čl. II bod 1 písm. c) pokrýva všetky a akékoľvek náklady Poskytovateľa v rámci poskytovania Služieb Prevádzky v danom mesiaci, a to bez ohľadu na množstvo prác, ktoré bude potrebné v danom mesiaci vykonať v rámci Prevádzky a údržby cloudového úložiska. Pre zamedzenie pochybností, Poskytovateľ nemá právo požadovať zvýšenie mesačného paušálu, resp. akékoľvek náklady nad mesačný paušál v prípade zvýšenej prácnosti v danom mesiac poskytovania Služieb Prevádzky.
3. Cena za **služby Podpory, servis, poradenstvo a rozvoj** podľa čl. II bod 1 písm. d) tejto Zmluvy zahŕňa plnenie Poskytovateľa v rozsahu max 5 človekodní mesačne**.** Pokiaľplnenie Poskytovateľa v rámci služieb Podpory podľa čl. II bod 1 písm. d) na základe požiadaviek Objednávateľa prekročí v danom mesiaci 5 človekodní, bude celková cena v príslušnom mesiaci stanovená na základe reálnych výkonov Poskytovateľa evidovaných v Helpdesku v danom mesiaci. Podkladom pre výpočet ceny za poskytnuté služby Podpory je jednotková sadzba pracovníkov Poskytovateľa, ktorá je uvedená v Prílohe č.2 tejto zmluvy a celková cena bude stanovená súčtom mesačnej paušálnej odmeny a násobku jednotkovej sadzby a počtu človekohodín, odpracovaných nad rámec 5 človekodní. Pre plnenie nad rámec 5 človekodní mesačne podľa tohto bodu platia podmienky určené v bodoch 7 a 8 tohto článku Zmluvy.
4. Cena za **Služby Podpory** podľa čl. II bod 1 písm. d), presahujúce 5 človekodní za mesiacbude vopred stanovená v cenovej kalkulácii schválenej Oprávnenou osobou Objednávateľa. Podkladom pre výpočet ceny v cenovej kalkulácii bude záväzná jednotková sadzba pracovníkov Poskytovateľa, ktorá je uvedená v Prílohe č. 2 tejto zmluvy. Cena schválená v cenovej kalkulácii predstavuje odplatu za splnenie všetkých zmluvných záväzkov Poskytovateľa vyplývajúcich z príslušnej objednávky Služieb Podpory a rozvoja KIS a pokrýva tiež všetky a akékoľvek interné a externé náklady alebo výdavky Poskytovateľa na splnenie objednávky, t.j. na riadne a včasné poskytnutie Služieb Podpory a rozvoja KIS, udelenie licencie v zmysle tejto zmluvy a ako aj primeraného zisku. Pre zamedzenie pochybností Poskytovateľ nie je oprávnený vyúčtovať prípadné zvýšené náklady nad rámec ceny dohodnutej v cenovej kalkulácii.
5. **Faktúra** za poskytovanie Služieb Podpory v prípadoch podľa bodu 6 musí v prílohe obsahovať:
6. požiadavku na zmenu vo forme objednávky (zaevidovaná položka v Helpdesku), ktorou Objednávateľ požiada o poskytnutie Služieb Podpory a rozvoja KIS nad rámec paušálnej Podpory dohodnutej na max 5 človekodní mesačne,
7. cenovú kalkuláciu na realizáciu zmeny, resp. cenovú kalkuláciu na analýzu zmeny schválenú Oprávnenou osobou Objednávateľa za Služby Podpory,
8. akceptačný protokol schválený Oprávnenou osobou Objednávateľa za Služby Podpory.

Zmluvné strany sa zároveň dohodli, že prípadné rozšírenie KIS Objednávateľa na základe poskytovania Služieb Podpory – Poradenstvo a rozvoj KIS, nemá dopad na dohodnutú výšku ceny za Služby Podpory podľa čl. II bod 1 písm. d) a na cenu služby Prevádzky podľa čl. II bod 1 písm. c).

**Celková hodnota predmetu zmluvy v zmysle článku II tejto zmluvy (predmet zákazky v súlade s bodom 1. až 4. tohto článku) je,......................... - € bez DPH, ......................,- € s DPH (slovom), a to na obdobie trvania zmluvného vzťahu 60 mesiacov.**

10. V prípade uplatnenia opcie v rozsahu 1+1+1 kalendárneho roka, v súlade s článkom VIIa tejto zmluvy:

a) Celková hodnota predmetu zmluvy na obdobie trvania 1. opčného roku (12 mesiacov), po uplynutí prvých 60 mesiacov účinnosti zmluvy, je,- € bez DPH, ,- € s DPH (slovom s DPH),

b) Celková hodnota predmetu zmluvy na obdobie trvania 2. opčného roku (12 mesiacov), po uplynutí prvých 72 mesiacov účinnosti zmluvy, je ,- € bez DPH, ,- € s DPH (slovom s DPH),

c) Celková hodnota predmetu zmluvy na obdobie trvania 3. opčného roku (12 mesiacov), po uplynutí prvých 84 mesiacov účinnosti zmluvy, je ,- € bez DPH, ,- € s DPH (slovom s DPH).

11. **Celková hodnota predmetu zmluvy v zmysle článku II tejto zmluvy (predmet zákazky v súlade s bodom 1. až 4., 7. až 8 a 10 tohto článku) je,- € bez DPH, ,- € s DPH (slovom), a to na obdobie trvania zmluvného vzťahu 96 mesiacov.**

12. Objednávateľ nie je počas trvania tejto zmluvy povinný vyčerpať celú uvedenú celkovú súhrnnú cenu bez DPH za služby Podpory poskytované na základe tejto Zmluvy.

**Článok V.**

**Platobné podmienky**

1. Cena za Dielo podľa čl. II bod 1 písm. a) a cena za Školenia podľa čl. II bod 1 písm. b) je splatná po riadnom vykonaní Diela.
2. **Riadnym vykonaním Diela** sa rozumie kumulatívne splnenie nasledovných podmienok: odovzdanie Diela podľa tejto Zmluvy včas v Čase odovzdania Diela a v Mieste odovzdania Diela, bez vád a vykonaním Školenia a Skúšobnej prevádzky.
3. Cena za Prevádzku podľa čl. II bod 1 písm. c) je splatná vždy štvrťročne formou paušálnej faktúry vystavenej Poskytovateľom s uvedením príslušného štvrťroka, a to vopred, vždy najneskôr k poslednému dňu prvého mesiaca dotknutého štvrťroka, v ktorom je Prevádzka poskytovaná.
4. Cena za Podporu podľa čl. II bod 1 písm. d) v paušálnom rozsahu max 5 človekodní mesačne je splatná vždy štvrťročne formou paušálnej faktúry vystavenej Poskytovateľom s uvedením príslušného štvrťroka, a to vopred, vždy najneskôr k poslednému dňu prvého mesiaca dotknutého štvrťroka, v ktorom je Podpora poskytovaná.
5. Cena za Podporu podľa čl. II bod 1 písm. d) vykonanú v zmysle čl. IV body 7. a 8. Zmluvy bude fakturované štvrťročne, vo výške vykázaných a akceptovaných hodín v sadzbe podľa Prílohy č.2 na základe dokumentácie podľa čl. IV bod 8 Zmluvy.
6. Splatnosť vystavených faktúr je zmluvnými stranami dohodnutá na 30 dní od dátumu ich doručenia objednávateľovi. Faktúra musí spĺňať náležitosti uvedené v § 72 ods. 2 zákona č. 222/2004 Z. z. o dani z pridanej hodnoty v znení neskorších predpisov. Ak vystavená a objednávateľovi doručená faktúra nebude obsahovať náležitosti stanovené osobitným predpisom a náležitosti určené v čl. V bod 8 Zmluvy, objednávateľ má právo vrátiť faktúru do termínu jej splatnosti späť poskytovateľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry objednávateľovi.
7. Nedodržanie lehoty splatnosti sa považuje za podstatné porušenie zmluvnej povinnosti zo strany objednávateľa. Poskytovateľ si v tomto prípade, okrem nárokov vyplývajúcich mu z obchodného zákonníka, vyhradzuje právo obmedziť alebo prerušiť práce a poskytovanie služieb až do termínu úplného finančného uhradenia pohľadávok, a to bez toho, aby sa to považovalo za porušenie tejto zmluvy.
8. Objednávateľ týmto v zmysle zákona č. 222/2004 Z. z. o dani z pridanej hodnoty v platnom znení udeľuje poskytovateľovi súhlas na to, aby mu za dodané služby alebo tovar vystavoval faktúru v elektronickej forme vo formáte pdf. (ďalej len „elektronická faktúra“). Elektronická faktúra je v zmysle zákona č. 222/2004 Z. z. o dani z pridanej hodnoty daňovým dokladom. Poskytovateľ sa zaväzuje elektronickú faktúru doručovať objednávateľovi prostredníctvom elektronickej pošty, a to na emailovú adresu objednávateľa: podatelna@bbsk.sk Objednávateľ je povinný neodkladne informovať poskytovateľa o akýchkoľvek zmenách, ktoré by mohli mať vplyv na doručovanie elektronických faktúr podľa týchto podmienok, najmä o zmene emailovej adresy. Objednávateľ vyhlasuje, že má výlučný prístup k emailovej adrese uvedenej v tomto bode. Poskytovateľ nezodpovedá za škody vzniknuté v dôsledku úniku údajov z poštovej schránky priradenej k emailovej adrese objednávateľa alebo v dôsledku úniku údajov z internetovej aplikácie objednávateľa. Poskytovateľ nezodpovedá za poškodenie údajov alebo neúplné údaje v prípade, že poškodenie alebo neúplnosť údajov boli spôsobené poruchou na komunikačnej trase pri doručovaní elektronickej faktúry prostredníctvom siete internet. Poskytovateľ nezodpovedá za škody vzniknuté z dôvodu nekvalitného pripojenia objednávateľa do siete internet, z dôvodu porúch vzniknutých na komunikačnej trase k objednávateľovi alebo v dôsledku akejkoľvek inej nemožnosti objednávateľa nadviazať príslušné spojenie alebo prístup k internetu.
9. Každá faktúra je uhrádzaná bankovým prevodom na účet Poskytovateľa, uvedenom v záhlaví tejto Zmluvy.
10. Za deň úhrady faktúry sa považuje deň odoslania platby na účet Poskytovateľa uvedený v záhlaví tejto Zmluvy.
11. Faktúra musí obsahovať nasledovné údaje: (i) odvolávku na Objednávateľovo číslo tejto zmluvy, (ii) popis plnenia v zmysle predmetu Zmluvy, (iii) bankové spojenie v zmysle Zmluvy, (iv) identifikácia projektu, na základe ktorého je financovaný predmet Zmluvy a (v) príslušné prílohy v súlade s touto Zmluvou (Zápisnica). V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/ alebo nebude obsahovať všetky uvedené náležitosti, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. V tomto prípade nová lehota splatnosti začne plynúť doručením opravenej faktúry.

**Článok VI.**

**Omeškania a porušenia**

1. Poskytovateľ je povinný za nevykonanie Diela riadne a včas podľa podmienok tejto Zmluvy zaplatiť úrok z omeškania vo výške 0,10 % z Ceny za Dielo za každý aj začatý deň omeškania.
2. Za každé jednotlivé porušenie akejkoľvek zmluvnej povinnosti tejto Zmluvy Poskytovateľom, môže Objednávateľ požadovať od Poskytovateľa zaplatenie zmluvnej pokuty vo výške 200,- EUR, aj opakovane.
3. Zmluvné pokuty, dohodnuté touto Zmluvou, hradí Poskytovateľ nezávisle na tom, či a v akej výške vznikne Objednávateľovi škoda, ktorú možno vymáhať samostatne a bez ohľadu na jej výšku.

**Článok VII.**

**Práva a povinnosti Zmluvných strán**

1. Poskytovateľ sa zaväzuje pri plnení predmetu tejto zmluvy postupovať s potrebnou odbornou starostlivosťou, hospodárne a v súlade so záujmami Objednávateľa, ktoré pozná alebo by s prihliadnutím na všetky okolnosti mal poznať.
2. Poskytovateľ sa zaväzuje bez zbytočného odkladu informovať Objednávateľa o nových skutočnostiach, ktoré vyšli najavo v súvislosti s poskytovaním Služieb, najmä o prípadných zistených vadách a nedostatkoch KIS Objednávateľa, pričom súčasne je povinný navrhovať opatrenia potrebné pre ich odstránenie v súlade s touto Zmluvou.
3. Poskytovateľ sa zaväzuje začať s vykonávaním Diela najneskôr do 5 (piatich) dní po nadobudnutí účinnosti tejto Zmluvy a Dielo sa zaväzuje odovzdať v Mieste odovzdania v Čase odovzdania v súlade s článkom III. Zmluvy a harmonogramom, ktorý tvorí Prílohu č.3 tejto Zmluvy.
4. Poskytovateľ je povinný odovzdať Objednávateľovi Dielo tak, aby bolo plne funkčné a zodpovedalo špecifikácii podľa v Prílohy č. 1.
5. Zápisnica o riadnom vykonaní a odovzdaní Diela je vyhotovená Poskytovateľom v dvoch rovnopisoch, po jednom pre každú Zmluvnú stranu. Zápisnica musí byť podpísaná oboma Zmluvnými stranami pri sprístupnení aj odovzdaní Diela, kedy sa v Zápisnici jej podpísaním oboma Zmluvnými stranami zaznamenaný zároveň Deň sprístupnenia, respektíve odovzdania Diela. V Zápisnici sa tiež podpíšu Zmluvné strany po vykonaní Školení a vykonaní Skúšobnej prevádzky, prípadne sa v nej môžu uviesť potrebné podrobnosti o týchto úkonoch, alebo napr. zistené, prípadne aj odstránené vady Diela, Školenia, prípadne Skúšobnej prevádzky.
6. Do odovzdania diela je Poskytovateľ povinný odstrániť všetky vady Diela, vrátane vád nahlásených Objednávateľom, a to bez zbytočného odkladu a na vlastné náklady, najneskôr však do 5 pracovných dní od ich nahlásenia Objednávateľom na službe Helpdesku poskytovateľa.
7. Skúšobná prevádzka sa môže začať najskôr odo dňa sprístupnenia Diela Objednávateľovi v Mieste odovzdania, zápisom do Zápisnice a automaticky sa predlžuje o počet dní, ktoré Poskytovateľ potreboval na odstránenie nahlásenej resp. zistenej vady.
8. Dielo sa považuje za riadne vykonané len v tom prípade, ak Objednávateľ v Zápisnici potvrdí, že Dielo preberá bez vád a nedorobkov, ktoré by bránili jeho riadnemu používaniu a prevádzke, po vykonaní Školení a Skúšobnej prevádzky, inak nie je Objednávateľ povinný Dielo prevziať, t.j. Dielo nie je považované za riadne vykonané podľa Zmluvy.
9. Školenie v rozsahu definovaného v Prílohe č.1 tejto Zmluvy. Ďalšie školenie zamestnancov Objednávateľa sa Poskytovateľ zaväzuje vykonať v rámci Podpory poskytovanej podľa čl. II bod 1 písm. d) podľa potrieb Objednávateľa počas trvania tejto zmluvy.
10. Poskytovateľ sa zaväzuje poskytnúť Objednávateľovi služby Podpory podľa čl. II bod 1 písm. d) po dobu 60 mesiacov odo Dňa odovzdania Diela podľa podmienok Zmluvy a jej príloh, s možnosťou jej predĺženia v súlade s článkom VIIa tejto Zmluvy
11. Služba Podpory bude Poskytovateľom poskytovaná na základe požiadaviek Objednávateľa najmä prostredníctvom služby Helpdesku zriadeného Poskytovateľom, podľa podmienok a v rozsahu podľa potreby Objednávateľa.
12. Na základe typu vzniknutého incidentu bude Poskytovateľ povinný vykonať servisný zásah podľa kategórie incidentu, v reakčných časoch a časoch na odstránenie podľa špecifikácií uvedených v prílohe číslo 1 tejto Zmluvy.
13. Podporu je Poskytovateľ povinný zdokumentovať v správe o poskytnutej Podpore vo forme zápisu, potvrdeného Objednávateľom, prípadne dať si osobné poskytnutie Podpory potvrdiť písomne Objednávateľom jeho podpisom.
14. **V prípadoch, ak predmet dodávky podľa tejto Zmluvy vyžaduje integráciu s počítačovými programami, resp. softvérovými aplikáciami tretích strán podľa Prílohy č. 1.Prepojenie na externé systémy, Objednávateľ zabezpečí potrebné súhlasy na používanie takýchto počítačových programov, resp. aplikácii alebo ich časti Poskytovateľom za účelom poskytovania Služieb podľa tejto Zmluvy. Poskytovateľ sa zaväzuje Objednávateľovi, prípadne priamo týmto tretím stranám poskytnúť maximálnu možnú mieru súčinnosti tak, aby bolo možné dosiahnuť účel tejto Zmluvy**.
15. V prípadoch, ak predmet dodávky podľa tejto Zmluvy vyžaduje integráciu s počítačovými programami, resp. softvérovými aplikáciami tretích strán, Objednávateľ zabezpečí potrebné súhlasy na používanie takýchto počítačových programov, resp. aplikácii alebo ich časti Poskytovateľom za účelom poskytovania Služieb podľa tejto Zmluvy. Poskytovateľ sa zaväzuje Objednávateľovi, prípadne priamo týmto tretím stranám poskytnúť maximálnu možnú mieru súčinnosti tak, aby bolo možné dosiahnuť účel tejto Zmluvy. Súčinnosť tretích strán pri integrácii zabezpečí Objednávateľ prostredníctvom zmlúv prípadne objednávok s dotknutými tretími stranami, ktorými si túto činnosť dojedná.
16. Poskytovateľ sa zaväzuje dodať Dielo spolu s dodaním zdrojových kódov a/alebo riešenia na báze open source produktov, aby Objednávateľ po ukončení tejto Zmluvy mohol súťažiť novú zmluvu o podpore a nevznikol tzv. „vendor locking“ v prípade zmeny poskytovateľa služby. Použitie proprietárnych systémov je možné len v prípade, ak sa jedná o štandardne dostupný produkt, pričom musia byť popísané všetky rozhrania a väzby na ostatné komponenty, ktorými je v rámci systému implementovaný.
17. Poskytovateľ je povinný obstarať si veci a informácie potrebné na vykonanie Diela. Akékoľvek náklady vynaložené na vykonanie Diela zo strany Poskytovateľa, sú už zahrnuté v Cene za Dielo.
18. Poskytovateľ sa zaväzuje predložiť návrh Diela v priebehu jeho vyhotovovania pred jeho dokončením na odsúhlasenie Objednávateľovi, dodatočné zmeny, modifikácie Diela je možné realizovať len na základe obojstrannej dohody zmluvných strán.
19. Objednávateľ je povinný poskytnúť Poskytovateľovi za účelom vykonania Diela a poskytnutia služieb Prevádzky a Podpory potrebnú súčinnosť.
20. Poskytovateľ sa zaväzuje vykonať Dielo a poskytnúť služby Prevádzky a Podpory s odbornou starostlivosťou, vhodné a pripravené na plnenie jeho zamýšľaných úloh.
21. Poskytovateľ berie na vedomie, že plnenie tejto Zmluvy je financované aj formou nenávratného finančného príspevku v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Poskytovateľ je preto z uvedených dôvodov povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/ overovania sú najmä:
	* 1. Poskytovateľ NFP (Ministerstvo vnútra Slovenskej republiky – riadiaci orgán pre Operačný program Efektívna verejná správa) a ním poverené osoby;
		2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
		3. Najvyšší kontrolný úrad SR a ním poverené osoby;
		4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
		5. Splnomocnení zástupcovia Európskej Komisie a Európskeho dvora audítorov;
		6. Orgán zabezpečujúci ochranu finančných záujmov EÚ;
		7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EÚ.
22. Za strpenie výkonu kontroly podľa tohto článku Zmluvy a poskytnutie súčinnosti pri výkone kontroly neprináleží Poskytovateľovi žiadna odmena, náhrada ani iné plnenie. Táto povinnosť trvá aj po zániku Zmluvy. V prípade zmeny vyššie uvedených legislatívnych aktov je Poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením; to platí aj pre prípad zmeny príslušných orgánov.
23. Poskytovateľ je pri plnení tejto Zmluvy povinný dodržiavať všetky dotknuté ustanovenia všeobecne záväzných predpisov a technických noriem.
24. Poskytovateľ je povinný:
	1. Chrániť a presadzovať práva a oprávnené záujmy Objednávateľa.
	2. Riadiť sa pokynmi Objednávateľa. Poskytovateľ nie je viazaný pokynmi Objednávateľa iba v prípade, pokiaľ sú v rozpore so zákonom či dobrými mravmi.
25. Objednávateľ je povinný :
	1. Poskytnúť Poskytovateľovi potrebnú súčinnosť k plneniu predmetu tejto Zmluvy, predovšetkým poskytnúť pravdivé a úplné informácie ústne i písomné.
	2. Účinne spolupracovať s Poskytovateľom a poskytnúť mu nevyhnutnú súčinnosť najmä pri príprave dát.
	3. Oznámiť mu riadne a včas informácie nutné k vykonaniu Diela.
	4. Poskytnúť Poskytovateľovi podklady so všetkými náležitosťami.
26. Poskytovateľ plne zodpovedá za škody spôsobené Objednávateľovi alebo tretej strane porušením svojich právnych povinností.
27. Objednávateľ je oprávnený po uplynutí doby poskytovania Podpory sám alebo prostredníctvom tretej osoby odstrániť akékoľvek vady Diela, ktoré nebudú do tejto doby odstránené Poskytovateľom. Poskytovateľ týmto výslovne súhlasí s oprávnením Objednávateľa uvedeným v tomto odstavci a uhradí Objednávateľovi náklady s tým spojené.
28. Poskytovateľ vyhlasuje, že je oprávnený poskytnúť Objednávateľovi licenciu k použitiu Diela v rozsahu špecifikovanom v tejto Zmluve. Poskytovateľ týmto poskytuje Objednávateľovi časovo neobmedzenú záruku za to, že Dielo ani iné plnenie Poskytovateľa podľa Zmluvy neporušuje ani nebude mať za následok porušenie akéhokoľvek práva duševného vlastníctva tretích osôb. V opačnom prípade sa Poskytovateľ zaväzuje uhradiť Objednávateľovi všetky sankcie, pokuty, či iné peňažné plnenia, ktoré mu porušením týchto práv tretích osôb vzniknú.
29. Poskytovateľ podpisom tejto Zmluvy vyhlasuje, že pri plnení tejto Zmluvy bude dodržiavať ustanovenia zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v platnom znení. Poskytovateľ je povinný predmet tejto Zmluvy vykonávať prostredníctvom legálne zamestnaných osôb.
30. Poskytovateľ sa ďalej zaväzuje:
	1. Umožniť oprávnenej osobe Objednávateľa kontrolu vykonávania Diela.
	2. Včas informovať Objednávateľa o všetkých závadách a nedostatkoch technického a právneho charakteru, ktoré by mohli ohroziť plnenie jeho povinností vyplývajúcich z tejto Zmluvy.
	3. Vrátiť po dokončení Diela bez zbytočného odkladu Objednávateľovi tie podklady a veci, u ktorých si Objednávateľ tento postup pri ich odovzdávaní Poskytovateľovi písomne vyhradí.
	4. V prípade zmeny v kontaktných osobách nahradí tieto osoby osobami s rovnakou minimálnou odbornou spôsobilosťou, aká bola požadovaná pre osoby na týchto pozíciách.
	5. Poskytovateľ bude po celú dobu plnenia verejnej zákazky výrobcom/oprávneným distribútorom ponúkaného aplikačného programového vybavenia. Bude disponovať oprávnením zahŕňajúcim právo šíriť, nastavovať, udržiavať a v prípade potreby aj upravovať ponúkané aplikačné programové vybavenie, pokiaľ je toto aplikačné programové vybavenie predmetom autorstva alebo dodávky tretej strany.
31. Poskytovateľ zabezpečí bezpečnosť uložených dát v Diele a bude uchovávať dáta vo vytvorenom software v súlade s nariadením Európskej únie GDPR (General Data Protection Regulation) a v súlade s internou smernicou Objednávateľa o GDPR.
32. Poskytovateľ je povinný v oblasti bezpečnosti postupovať v súlade s medzinárodnou normou ISO 27001 (Riadenie informačnej bezpečnosti) a s internou smernicou Objednávateľa o kybernetickej bezpečnosti.
33. V prípade, že Dielo alebo jeho ktorákoľvek časť, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z. z. autorský zákon (ďalej len „autorský zákon“), Poskytovateľ udeľuje Objednávateľovi dňom prevzatia Diela v zmysle tejto Zmluvy licenciu podľa autorského zákona, a to nevýhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona, tak aby Dielo alebo jeho časť mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh Objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov ale najmä ich poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme. Poskytovateľ zároveň udeľuje dňom prevzatia Diela, Objednávateľovi právo udeliť tretej osobe súhlas na použite Diela v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena Poskytovateľa v zmysle tohto bodu tohto článku je zahrnutá v celom rozsahu v Cene za Dielo podľa tejto Zmluvy. Poskytovateľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovené Diela tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, Poskytovateľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto článku platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.

**Článok VIIa.**

**OPCIA**

1.Objednávateľ si vyhradzuje právo uplatniť opciu na dodanie/ poskytnutie predmetu zmluvy podľa podmienok dohodnutých touto zmluvou (tzn. predĺženie trvania/ účinnosti tejto zmluvy nad riadne dojednaný základný časový rozsah 60 mesiacov), a to za podmienok uvedených v tejto zmluve, v rozsahu zodpovedajúcom 1 kalendárnemu roku (12 mesiacov).

2. Uvedenú opciu je možné uplatniť najviac 3-krát:

* najneskôr 60 kalendárnych dní pred uplynutím prvých 60 mesiacov účinnosti zmluvy,
* najneskôr 60 kalendárnych dní pred uplynutím prvých 72 mesiacov účinnosti zmluvy,
* najneskôr 60 kalendárnych dní pred uplynutím prvých 84 mesiacov účinnosti zmluvy,

3. V prípade využitia opcie objednávateľom sa predlžuje účinnosť tejto zmluvy o obdobie:

* 12 kalendárnych mesiacov nasledujúcich po uplynutí prvých 60 mesiacov účinnosti tejto zmluvy za podmienky predchádzajúceho doručenia oznámenia o uplatnení 1. opcie poskytovateľovi na 1. kalendárny rok (resp. na prvých 12 mesiacov),
* 12 kalendárnych mesiacov nasledujúcich po uplynutí prvých 72 mesiacov účinnosti tejto zmluvy za podmienky predchádzajúceho doručenia oznámenia o uplatnení 2. opcie poskytovateľovi na 2. kalendárny rok (resp. na ďalších 12 mesiacov).
* 12 kalendárnych mesiacov nasledujúcich po uplynutí prvých 84 mesiacov účinnosti tejto zmluvy za podmienky predchádzajúceho doručenia oznámenia o uplatnení 3. opcie poskytovateľovi na 2. kalendárny rok (resp. na ďalších 12 mesiacov).

4. V prípade uplatnenia opcie podľa tohto článku zmluvy (VIIa OPCIA), objednávateľ preukázateľne oznámi túto skutočnosť Poskytovateľovi, v lehote podľa bodu 2 tohto čl. zmluvy, v súlade s pravidlami doručovania upravenými v tejto zmluve. Oznámenie o uplatnení opcie je jednostranným právnym úkonom, pričom na uplatnenie opcie sa nevyžaduje súhlas Poskytovateľa.

**Článok VIII.**

**Záruka a zodpovednosť za vady**

* 1. Zmluvné strany sa dohodli, že záručná doba trvá 36 mesiacov, a začína plynúť odo Dňa odovzdania Diela v súlade s touto Zmluvou.
	2. Povinnosť odstrániť vady a nedorobky nahlásené Objednávateľom sa vzťahuje na vady Diela, ktoré sa prejavia počas záručnej doby s výnimkou vád, u ktorých Poskytovateľ preukáže, že ich vznik zavinil Objednávateľ. Poskytovateľ je povinný odstrániť tieto vady a nedorobky bezodkladne, najneskôr do 5 pracovných dní od ich nahlásenia Objednávateľom.
	3. Objednávateľ zabezpečí okamžité nahlásenie vady Poskytovateľovi jedným z nasledujúcich spôsobov:
		+ prostredníctvom helpdesku na adrese http://..................sk (prístup k službe Helpdesk bude zriadený bezprostredne po nadobudnutí účinnosti Zmluvy spolu s nadefinovaním oprávnených osôb zo strany Objednávateľa)
		+ telefonicky na č.: +421 ……………………. (kontaktná osoba ………………..)
		+ e-mailom na adresu: …………………….@....................sk
		+ písomne na adresu: ......................................................................
	4. Nároky Objednávateľa voči Poskytovateľovi vyplývajúce zo zodpovednosti za vady sa nedotýkajú nárokov na náhradu škody alebo na zmluvnú pokutu.

**Článok IX.**

**Využitie subdodávateľov**

1. Poskytovateľ predkladá v prílohe č. 4 k tejto Zmluve zoznam všetkých svojich subdodávateľov s uvedením  ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o subdodávateľovi.
2. Poskytovateľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je Poskytovateľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia zmluvy, odmietnutie sa Poskytovateľ zaväzuje bez výhrad rešpektovať.
4. Povinnosti uvedené v ods. 1 a 2 tohto článku Zmluvy nie je Poskytovateľ povinný plniť v prípade subdodávateľov, ktorí mu dodávajú tovary.
5. Poskytovateľ je oprávnený plniť predmet tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Poskytovateľ ako za plnenie vlastné. Poskytovateľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Poskytovateľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Poskytovateľ povinný zabezpečiť nahradenie Experta inou osobou spĺňajúcou podmienku účasti podľa § 34 ods. 1 písm. g) ZVO pred daného Experta tak, ako bola stanovená vo verejnom obstarávaní, o čom bezodkladne písomne upovedomí Objednávateľa aj s preukázaním splnenia predmetnej podmienky účasti (kvalifikácie). Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Poskytovateľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Poskytovateľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
6. Zmluvné strany sa dohodli za účelom zabezpečenia všetkých povinností Poskytovateľa podľa tohto článku Zmluvy na zmluvnej pokute tak, že v prípade porušenia ktorejkoľvek povinnosti týkajúcej sa subdodávateľov alebo ich zmeny zo strany Poskytovateľa, má Objednávateľ okrem práva odstúpiť od Zmluvy, aj nárok na zmluvnú pokutu vo výške 5 % z celkovej Ceny podľa tejto Zmluvy, za každé takéto porušenie, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú, vzhľadom na charakter a povahu zmluvnou pokutou zabezpečovaných povinností Poskytovateľa a celkovú cenu za plnenie podľa tejto Zmluvy. Uplatnením si zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie predmetnej zmluvnej pokuty nezbavuje Poskytovateľa povinností podľa tohto článku Zmluvy.

**Článok X.**

**Register partnerov verejného sektora**

1. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Poskytovateľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Poskytovateľa zaplatenie zmluvnej pokuty vo výške ceny dohodnutej podľa tejto Zmluvy, čím nie je nijako dotknutý nárok Objednávateľa požadovať od Poskytovateľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:
2. dňom právoplatného rozhodnutia registrujúceho orgánu o výmaze Poskytovateľa alebo niektorého subdodávateľa Poskytovateľa podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
3. dňom právoplatného rozhodnutia registrujúceho orgánu o  pokute uloženej Poskytovateľovi podľa § 13 ods. 2 zákona o registri partnerov verejného sektora,
4. ak je Poskytovateľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
5. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
6. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je Poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany Poskytovateľa vo výške 20% z celkovej hodnoty plnenia podľa tejto Zmluvy.

**Čl. XI**

**Ukončenie Zmluvy**

1. Táto Zmluva zanikne úplným naplnením povinností oboch Zmluvných strán. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy niektorou Zmluvnou stranou.
2. Zmluva sa uzatvára na dobu určitú, a to na obdobie 60 mesiacov od dátumu účinnosti tejto zmluvy. V prípade uplatnenia opcie podľa článku VIIa tejto zmluvy na obdobie 72 mesiacov, resp. najviac na 96 mesiacov od účinnosti tejto zmluvy v zmysle čl. VIIa bodu 3. tejto zmluvy).
3. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
4. Ak Poskytovateľ koná v rozpore s touto Zmluvou, súťažnými podkladmi, právnymi predpismi a na písomnú výzvu Objednávateľa toto konanie a jeho následky v určitej lehote neodstráni, je Objednávateľ oprávnený od Zmluvy odstúpiť.
5. Objednávateľ si vyhradzuje právo odstúpenia od Zmluvy aj bez predchádzajúcej písomnej výzvy, ak Poskytovateľ nedodrží podmienky vykonania Diela, Školenia, Skúšobnej prevádzky, alebo poskytovania Podpory podľa Zmluvy a súťažných podkladov, alebo ak nie je Poskytovateľ schopný zabezpečiť vykonanie Diela a/alebo poskytnutie Podpory podľa tejto Zmluvy.
6. Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia nastávajú ex nunc dňom doručenia odstúpenia druhej Zmluvnej strane. Ak pri odstúpení nastane situácia, že už časť plnenia podľa tejto Zmluvy bola Zmluvnými stranami vykonaná, to, čo sa už nedá vrátiť si Zmluvné strany započítajú a dohodou sa vysporiadajú.

**Článok XII.**

**Záverečné ustanovenia**

1. Táto Zmluva môže byť zmenená písomnými dodatkami podpísanými obidvomi Zmluvnými stranami.
2. Táto Zmluva je vyhotovená v 4 rovnopisoch. Poskytovateľ obdrží 2 rovnopisy tejto Zmluvy a Objednávateľ 2 rovnopisy.
3. Táto Zmluva nadobúda platnosť v okamihu jej podpisu obidvomi Zmluvnými stranami a účinnosť po kumulatívnom splnení nasledovných podmienok:
* dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám v znení neskorších predpisov a
* dňom doručenia oznámenia Objednávateľa Poskytovateľovi, v ktorom bude uvedené, že postup verejného obstarávania, na základe ktorého bola táto Zmluva podpísaná, bol schválený poskytovateľom nenávratného finančného príspevku.
1. Poskytovateľ sa zaväzuje strpieť výkon kontroly/auditu súvisiaceho s dodávaným Dielom a/alebo Konzultáciami kedykoľvek počas platnosti a účinnosti Zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť v zmysle Zmluvy, príslušných právnych predpisov SR a právnych aktov EÚ.
2. Poskytovateľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní. Poskytovateľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.
3. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
4. Poskytovateľ vyhlasuje a bez možnosti liberácie zodpovedá za to, že Dielo bude bez právnych vád, t. j. najmä nebude zaťažené akýmikoľvek právami tretej osoby. V prípade zistenia právnych vád je Poskytovateľ povinný bezodkladne odstrániť právne vady Diela tak, aby Dielom nedošlo k porušovaniu práv tretích osôb, najmä vysporiadaním práv s tretími osobami, eventuálne úpravou Diela, všetko na náklady Poskytovateľa. Zodpovednosť Poskytovateľa za škodu tým nie je dotknutá.
5. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane. Tým nie je dotknuté právo na náhradu škody.
6. V prípade, ak bude podľa tejto Zmluvy potrebné doručovať druhej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v záhlaví Zmluvy, dokiaľ nie je zmena adresy písomne oznámená druhej Zmluvnej strane. V prípade, ak sa písomnosť aj pri dodržaní týchto podmienok vráti nedoručená, Zmluvné strany sa dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku poslala.
7. Zmluvné strany si túto Zmluvu prečítali, rozumejú všetkým jej podmienkam a použitým pojmom, súhlasia s jej obsahom a prehlasujú, že je uzavretá slobodne, vážne, nie v tiesni ani za nevýhodných podmienok. Na dôkaz čoho Zmluvné strany pripájajú svoje podpisy.

Príloha č.1 - Podrobná špecifikácia a rozsah Diela, školení, služieb prevádzky a služieb podpory

Príloha č.2 – Cenová kalkulácia

Príloha č.3 - Harmonogram

Príloha č.4 - Zoznam subdodávateľov

Príloha č.5 - Oznamovanie a vzájomná komunikácia Zmluvných strán

Príloha č.6 **-** Dohoda o ochrane dôverných informácií

|  |  |
| --- | --- |
| V Banskej Bystrici dňa .......................**Objednávateľ** Ing. Ján Lunterpredseda | V ............. dňa .......................**Poskytovateľ**................................... |

**Príloha č.1 - Podrobná špecifikácia a rozsah Diela, školení, služieb prevádzky a služieb podpory**

Opis predmetu zákazky v súlade s časťou B. Súťažných podkladov

**Príloha č.2 – Cenová kalkulácia (návrh na plnenie kritérií)**

Spôsob určenia ceny v súlade s časťou D. Súťažných podkladov

**Príloha č. 3 – Harmonogram**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Mesiac-> | I. | II. | III. | IV. | V. | VI. | VII. | VIII. | IX. | X. | XI. | XII. | XIII. | XCVI |
| **Dodanie diela** |  |
| **Sprístupnenie diela** |   |   |   |   |   |   |   |   |   |   |   |   |   |   |
| **Skúšobná prevádzka** |   |   |   |   |   |   |   |   |   |   |   |   |   |   |
| **Testovanie a odovzdanie diela** |   |   |   |   |   |   |   |   |   |   |   |   |   |   |
| **Školenia** |   |   |   |   |   |   |   |   |   |   |   |   |   |   |
| **Služby Podpory** |   |   |   |   |   |   |   |   |   |   |   |   |   |   |
| **Služby Prevádzky** |   |   |   |   |   |   |   |   |   |   |   |   |   |   |

**Príloha č. 4 – Zoznam subdodávateľov**

|  |  |  |  |  |
| --- | --- | --- | --- | --- |
| Por. č.  | Subdodávateľ (Názov subdodávateľa, adresa sídla, IČO, DIČ)  | Osoba oprávnená konať za subdodávateľa  | % podiel z hodnoty zákazky  | Predmet subdodávky - stručný opis časti zmluvy, ktorá bude predmetom subdodávky  |

**Príloha č. 5 Oznamovanie a vzájomná komunikácia Zmluvných strán**

Ak v tejto zmluve nie je ustanovené inak, akékoľvek oznámenia, súhlas, schválenia alebo rozhodnutia vyžadované alebo predpokladané podľa tejto Servisnej zmluvy a/alebo dokumenty jednej zmluvnej strany adresované druhej zmluvnej strane, musia byť vyhotovené písomne v slovenskom jazyku a podpísané príslušnou zmluvnou stranou, resp. oboma Zmluvnými stranami, ak to vyplýva z kontextu danej písomnosti, a preukázateľne doručené druhej zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na nasledovné adresy:

Pre Objednávateľa:

Banskobystrický samosprávny kraj

Námestie SNP 23, Banská Bystrica 974 01

Tel.: +421 910 847 009,

E-mail: renata.juhaniakova@bbsk.sk

Pre Poskytovateľa:

Názov:

Adresa:

Tel.: +421

E-mail: @

Odosielateľ akejkoľvek písomnej správy môže požadovať písomné potvrdenie príjemcu.

2. Každá komunikácia týkajúca sa platnosti alebo účinnosti tejto zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.

3. Akákoľvek písomnosť doručovaná v súvislosti s touto zmluvou sa považuje za doručenú druhej zmluvnej strane v prípade doručovania prostredníctvom:

3.1. elektronickej pošty (e-mail) dňom, kedy zmluvná strana, ktorá prijala e-mail od odosielajúcej strany potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený;

3.2. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje.

Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.

4. Každá zmluvná strana je povinná predložiť zoznam jej Oprávnených osôb, ktorý okrem identifikačných a kontaktných údajov obsahuje aj rozsah oprávnení konkrétnej Oprávnenej osoby, a to do 15 (pätnástich) dní odo dňa nadobudnutia účinnosti tejto Servisnej zmluvy.

5. Každá zmluvná strana sa zaväzuje bezodkladne písomne oznámiť druhej zmluvnej strane akúkoľvek zmenu svojich kontaktných údajov, ako aj zmenu v zozname Oprávnených osôb a to bez potreby uzatvorenia dodatku k tejto Servisnej zmluve.

**Príloha č. 6 Dohoda o ochrane dôverných informácií**

**Dohoda o ochrane dôverných informácií**

uzatvorená podľa § 269 ods. 2 a § 271 zákona č. 513/1991 Zb. Obchodný zákonník

|  |  |
| --- | --- |
| Obchodné meno: |  |
| Sídlo: |  |
| V zastúpení/štatutár: |  |
| IČO: |  |
| IČ DPH: | (nie je platcom DPH) |
| DIČ: |  |
| Bankové spojenie: | Štátna pokladnica |
| IBAN: |  |
| SWIFT: |  |
| Zápis v ORSR: | (nie je zapísaný v ORSR) |
|  |  |

ďalej len „**Poskytujúca strana**“

|  |  |
| --- | --- |
| Obchodné meno: | (name of cloud-based software provider) |
| Sídlo: |  |
| V zastúpení/štatutár: |  |
| IČO: |  |
| IČ DPH: |  |
| DIČ: |  |
| Bankové spojenie: |  |
| IBAN: |  |
| SWIFT: |  |
| Zápis v ORSR: |  |
|  |  |

ďalej len „**Prijímajúca strana**“

ďalej spoločne len „Strany“ a samostatne „Strana“

**PREAMBULA**

1. Z dôvodu zabezpečenia maximálnej dôvernosti informácií získaných v súvislosti so vzájomnými rokovaniami a ďalšou spoluprácou v rámci plnenia predmetu Zmluvy o poskytovaní služieb Elektronickej evidencie, správy a údržby majetku BBSK pri ktorej Poskytujúca strana môže odovzdať a/alebo sprístupniť informácie/dáta dôverného charakteru a v záujme ochrany týchto informácií/dát, uzatvárajú Strany túto Dohodu o mlčanlivosti (ďalej len „Dohoda“), na základe ktorej Poskytujúca strana poskytne Prijímajúcej strane dôverné informácie v zmysle ustanovenia § 17 a § 271 Obchodného zákonníka.

**Článok 1**

**DEFINÍCIA DÔVERNEJ INFORMÁCIE**

1. V zmysle tejto Dohody sa za dôvernú informáciu považuje akákoľvek informácia/dáta, o ktorej/ktorých možno vzhľadom na jej/ich povahu a obsah predpokladať, že na ich utajení má Poskytujúca strana záujem, a ktoré nie sú bežne dostupné v obchodných kruhoch, najmä obchodné tajomstvo, know-how, analýzy, kompilácie, štúdie, správy, databázy, dokumenty, finančné, štatistické a osobné údaje, podnikateľské plány alebo iné materiály, poskytnuté ústne, písomne, vizuálne, poskytnutím prístupu k informáciám (napr. databáze) alebo akýmkoľvek iným spôsobom, týkajúce sa Poskytujúcej strany. Za dôverné informácie sa považujú aj informácie, ktoré sú vo všeobecnosti dostupné alebo prístupné verejnosti, ak takéto informácie budú Poskytujúcou stranou získané, zhromaždené, zostavené alebo vedené spôsobom, ktorý nie je prístupný verejnosti alebo pre účel prospešný Poskytujúcej strane. Za dôvernú informáciu sa považuje vždy informácia, ktorú Poskytujúca strana v zmysle kategórií informácií podľa Prílohy č. 5 tejto zmluvy označí ako „interné“ alebo „chránené“.
2. Dôvernou informáciou nie je:
	1. informácia/dáta, ktoré sú všeobecne známe alebo sa stali všeobecne známymi inak ako porušením Dohody Prijímajúcou stranou alebo v dôsledku protiprávneho konania tretej strany,
	2. informácia/dáta, ktoré boli nezávisle vyvinuté, bez použitia akýchkoľvek Dôverných informácií Poskytujúcej strany podľa tejto Dohody,
	3. informácia/dáta, ktoré boli Prijímajúcej strane poskytnuté treťou stranou, ktorá takéto informácie/dáta nezískala porušením povinnosti ich ochrany,
	4. informácia/dáta, ktoré je Prijímajúca strana donútená poskytnúť na základe zákona alebo právoplatného rozhodnutia orgánu verejnej moci za predpokladu, že:
		1. bez zbytočného meškania písomne, telefonicky alebo faxom informuje druhú Stranu o možnosti, že bude nútená poskytnúť informáciu podľa ods. 1. tohto článku,
		2. poskytne druhej Strane potrebnú súčinnosť pri obrane proti nútenému poskytnutiu informácie/dát podľa ods. 1. tohto článku,
		3. poskytne informáciu/dáta podľa ods. 1. tohto článku len v minimálnom nevyhnutnom a požadovanom rozsahu,
	5. informáciu/dáta, ktoré je povinná Poskytujúca strana zverejniť alebo sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
3. Informácie, údaje, dokumenty a listinné podklady poskytnuté, resp. sprístupnené si navzájom Stranami tejto dohody, musia byť pri poskytnutí, resp. sprístupnení zreteľne označené nápisom „verejné“, alebo „interné“, alebo „chránené“ (v zmysle príslušnej dokumentácie Poskytujúcej strany). Ak takéto označenie na informácii nie je, považuje sa takto poskytnutá informácia za verejnú.
4. V prípade, že si Prijímajúca strana nie je istá, či majú byť akékoľvek skutočnosti alebo informácie podľa vôle Poskytujúcej strany utajené, je povinná si pred ich oznámením alebo sprístupnením tretej osobe na to vyžiadať písomný súhlas Poskytujúcej strany. Prijímajúca strana sa zaväzuje konať v dobrej viere tak, aby zachovala dôvernú povahu dôverných informácií.

**Článok 2**

**ÚČEL DOHODY**

1. Účelom tejto Dohody je predovšetkým, no nie len, stanovenie podmienok ochrany dôverných informácií, ktoré môže Poskytujúca strana odovzdať alebo sprístupniť Prijímajúcej strane, a to bez ohľadu na formu takto poskytnutých a/alebo sprístupnených informácií.
2. Účelom tejto Dohody je zachovanie mlčanlivosti a ochrana dôverných informácií, o ktorých sa Prijímajúca strana dozvedela pri vzájomnej spolupráci v rámci riešenia úlohy uvedenej v preambule tejto Dohody.

**Článok 3**

**OCHRANA DÔVERNÝCH INFORMÁCIÍ**

1. Prijímajúca strana sa zaväzuje, že poskytnuté dôverné informácie použije výhradne na účely a ciele, na ktoré budú Poskytujúcou stranou určené a v súlade s touto Dohodou.
2. Poskytnuté dôverné informácie podliehajú vždy mlčanlivosti bez ohľadu na to, či ako také boli explicitne označené alebo nie.
3. Prijímajúca strana sa zaväzuje chrániť poskytnuté dôverné informácie pred odcudzením, stratou, zneužitím a neoprávneným kopírovaním.
4. Prijímajúca strana sa zaväzuje, pokiaľ nie je v tejto Dohode stanovené inak, že dôverné informácie bez predchádzajúceho písomného súhlasu Poskytujúcej strany neposkytne ani nesprístupní tretej strane.
5. Za porušenie povinnosti ochrany dôverných informácií sa nepovažuje:
	1. poskytnutie dôverných informácií oprávnenému subjektu Stranou tejto Dohody na základe povinnosti vyplývajúcej z platných právnych predpisov pre stranu tejto Dohody, ktorá informácie poskytuje,
	2. poskytnutie dôverných informácií Poskytujúcou stranou schválenému subdodávateľovi Prijímajúcej strany v rozsahu potrebnom pre plnenie jeho úloh, ktorý je viazaný povinnosťou mlčanlivosti minimálne v rozsahu stanovenom touto Dohodou, pričom za porušenie povinnosti touto osobou zodpovedá Prijímajúca strana v plnom rozsahu.
	3. poskytnutie dôverných informácií odborným poradcom strán (advokáti, daňoví poradcovia, audítori), ktorí sú viazaní zákonnou povinnosťou mlčanlivosti a to v súvislosti s poskytovaním ich služieb dotknutej Strane, pričom za porušenie povinnosti týchto osôb zodpovedá Prijímajúca strana v plnom rozsahu.

Prijímajúca strana je vždy povinná požiadať o písomný súhlas Poskytujúcej strany pre poskytovanie informácií tretej strane, ak je touto alternatívny operátor na trhu poštových služieb.

1. Prijímajúca strana sa zaväzuje, že bude dôverné informácie chrániť aspoň v takom rozsahu ako vlastné dôverné informácie, v žiadnom prípade však nie v menšom rozsahu ako je primeraný a obvyklý stupeň ochrany takýchto informácii. Prijímajúca strana obmedzí poskytnutie dôverných informácií iba tým osobám, ktoré sú nevyhnutne potrebné na splnenie úlohy uvedenej v preambule tejto Dohody. Prijímajúca strana sa zaväzuje v rovnakom rozsahu zaviazať mlčanlivosťou svoje organizačné zložky, zamestnancov alebo riadiacich pracovníkov, prostredníctvom ktorých sa splnenie úlohy uvedenej v preambule tejto Dohody uskutočňuje, pričom za porušenie povinnosti týchto osôb zodpovedá Prijímajúca strana v plnom rozsahu.
2. Prijímajúca strana sa ďalej zaväzuje:
	1. počas doby platnosti tejto Dohody, ako aj po jej zániku, pokiaľ ju tejto povinnosti Poskytujúca strana písomným vyhlásením nezbaví, chrániť dôverné informácie najmä pred: ich neoprávneným použitím, čím sa rozumie akékoľvek použitie dôvernej informácie v rozpore s touto Dohodou
	2. sprístupnením dôverných informácií tretej strane
	3. zverejnením alebo sprístupnením dôvernej informácie, pokiaľ také zverejnenie alebo sprístupnenie nie je dané povinnosťou vyplývajúcou z platnej legislatívy,
	4. pred akýmkoľvek iným neoprávneným zverejnením, sprístupnením, stratou, odcudzením, zničením, rozširovaním, rozmnožovaním, náhodným či iným poškodením či iným neoprávneným využívaním alebo spracovaním.
3. Prijímajúca strana je oprávnená poskytnúť alebo sprístupniť dôvernú informáciu bez predchádzajúceho písomného súhlasu Poskytujúcej strany len na základe právoplatného rozhodnutia orgánu štátnej moci za splnenia podmienok stanovených v čl. I ods. 2 písm. d. tejto Dohody a v prípade uvedenom v čl. I ods. 2 písm. e. tejto Dohody. Prijímajúca strana je povinná o uvedenej skutočnosti bezodkladne informovať Poskytujúcu stranu, ak jej v tom nebráni zákonné obmedzenie.
4. Prijímajúca strana nesmie dôverné informácie využívať mimo vzájomnej spolupráce počas ani po skončení vzájomnej spolupráce. Táto povinnosť platí bez časového obmedzenia po zániku tejto Dohody.
5. Strany sa zaväzujú dodržiavať právne predpisy vzťahujúce sa na ochranu dôverných informácií, obchodného tajomstva, ochranu osobných údajov, ako aj všetky právne predpisy, ktorými sú viazané.
6. Prijímajúca strana je povinná oboznámiť Poskytujúcu stranu o porušení povinnosti chrániť dôverné informácie bez zbytočného odkladu potom, čo sa o takomto porušení dozvie. Prijímajúca strana je povinná v takomto prípade bezodkladne vykonať opatrenia potrebné na zamedzenie porušovania povinností vyplývajúcich jej z tejto Dohody.
7. Prijímajúca strana je povinná písomne oznámiť Poskytujúcej strane akékoľvek okolnosti, ktoré by mohli viesť k vzniku konfliktu záujmov s Poskytujúcou stranou.
8. Prijímajúca strana berie na vedomie, že Poskytujúca strana poskytuje dôverné informácie bez záruk akéhokoľvek druhu a nezodpovedá Prijímajúcej strane za škody, vzniknuté v súvislosti s poskytnutím, resp. sprístupnením týchto dôverných informácií.
9. Prijímajúca strana si je vedomá všetkých obchodno-právnych a trestno-právnych dôsledkov porušenia povinností podľa tohto článku Dohody.

**Článok 4**

**NAKLADANIE S DÔVERNÝMI INFORMÁCIAMI**

1. Prijímajúca strana použije poskytnuté dôverné informácie jedine za účelom a cieľom definovaným v tejto Dohode. Oprávnenie Prijímajúcej strany nakladať s dôvernými informáciami v zmysle tejto Dohody zaniká po splnení účelu ich poskytnutia, resp. sprístupnenia.
2. Poskytnutím dôverných informácií Poskytujúca strana v žiadnom prípade neprevádza a ani nemá v úmysle previesť majetkové či iné práva k akýmkoľvek predmetom duševného vlastníctva, ktoré vyplývajú, alebo by mohli vyplynúť z poskytnutých dôverných informácií.
3. V prípade, ak Prijímajúca strana akýkoľvek záväzok týkajúci sa ochrany dôverných informácií vyplývajúci z tejto Dohody poruší, zodpovedá Poskytujúcej strane za takto vzniknutú škodu v celom rozsahu. V prípade, ak by na základe právneho predpisu, súdneho alebo iného rozhodnutia alebo akejkoľvek inej skutočnosti vznikla v súvislosti s porušením povinností podľa tejto Dohody povinnosť uhradiť akúkoľvek finančnú čiastku v prospech akejkoľvek tretej osoby, zaväzuje sa Prijímajúca strana túto povinnosť splniť namiesto Poskytujúcej strany, avšak len v prípade, ak povinnosť plnenia Poskytujúcej strany vznikla v súvislosti s konaním Prijímajúcej strany, ktorým došlo k porušeniu jej povinností podľa tejto Dohody. Pokiaľ by Prijímajúca strana túto povinnosť nesplnila a musela by ju splniť Poskytujúca strana, zaväzuje sa Prijímajúca strana, že zaplatí Poskytujúcej strane všetko, čo bola Poskytujúca strana povinná zaplatiť a zároveň jej uhradí všetky náklady spojené s uskutočnenými úkonmi.
4. Ak Prijímajúca strana poruší povinnosť ochrany dôverných informácií a tieto dôverné informácie alebo ich časť bez súhlasu Poskytujúcej strany akýmkoľvek spôsobom odovzdá alebo poskytne tretej strane, alebo umožní k nim prístup tretej strany alebo ich použije sama v rozpore s účelom a cieľom, pre ktorý jej boli tieto dôverné informácie poskytnuté zo strany Poskytujúcej strany, má Poskytujúca strana právo požadovať od Prijímajúcej strany zaplatenie zmluvnej pokuty vo výške 5.000,- EUR bez DPH za každé jednotlivé porušenie, pričom právo Poskytujúcej strany požadovať náhradu škody tým nie je dotknuté.
5. Ak je Prijímajúca strana nútená na dosiahnutie účelu a cieľa poskytnutia dôverných informácií sprístupniť tieto ďalšej osobe, je povinná oboznámiť všetky tieto osoby, so svojimi povinnosťami a záväzkami prevzatými touto Dohodou a zaviazať ich písomným právnym úkonom na dodržiavanie obmedzení používania Dôverných informácií a povinností ich ochrany v rovnakom rozsahu v akom sa vzťahujú na Prijímajúcu stranu podľa tejto Dohody. Prijímajúca strana je povinná vopred oznámiť Poskytujúcej strane údaje o každej osobe, či už fyzickej alebo právnickej, ktorej dôverné informácie poskytla a vopred si vyžiadať jej písomný súhlas s takýmto poskytnutím, ak táto Dohoda nestanovuje inak.
6. Za porušenie záväzku ochrany dôverných informácií osobami, ktorým Prijímajúca strana dôverné informácie sprístupnila alebo poskytla zodpovedá Poskytujúcej strane Prijímajúca strana rovnako ako by sa porušenia tohto záväzku dopustila sama.
7. Poskytujúca strana je oprávnená auditovať a monitorovať aktivity Prijímajúcej strany súvisiace s poskytnutými dôvernými informáciami.
8. V prípade, keď sú dôverné informácie poskytované vzájomne, teda aj zo strany Prijímajúcej strany Poskytujúcej strane, sa ohľadne Dôverných informácií poskytnutých Prijímajúcou stranou Poskytujúcej strane aplikujú na Poskytujúcu stranu zhodné práva a povinnosti ako na Prijímajúcu stranu, vrátane povinnosti zaplatiť zmluvnú pokutu dohodnutú v čl. 4 bod 25) tejto Dohody.

**Článok 5**

**PRÁVA K DÔVERNÝM INFORMÁCIÁM**

1. Všetky dôverné informácie ostávajú vo vlastníctve Poskytujúcej strany a žiadne oprávnenie alebo iné práva vzťahujúce sa na dôverné informácie nie sú udelené alebo prevedené na Prijímajúcu stranu.
2. Na základe písomnej žiadosti je Prijímajúca strana povinná vrátiť Poskytujúcej strane alebo zničiť všetky nosiče informácií so zachytenými dôvernými informáciami, o ktorých vrátenie alebo zničenie Poskytujúca strana požiadala, vrátane všetkých súvisiacich dôverných informácií, najmä, nie však výlučne, všetky kópie, záznamy zachytené na nosičoch dát či iných médiách, poznámky, plány, náčrty, poskytnuté dokumenty a podklady a celú dokumentáciu prináležiacu Poskytujúcej strane, ktoré obsahujú dôverné informácie.

**Článok 6**

**PLATNOSŤ A ÚČINNOSŤ DOHODY**

1. Táto Dohoda sa uzatvára na dobu určitú a to počas doby platnosti Zmluvy, ktorej prílohou je táto Dohoda. Práva a povinnosti zmluvných strán uvedené v čl. 3. až čl. 5. tejto Dohody, trvajú aj po skončení platnosti a účinnosti tejto Dohody a to bez časového obmedzenia. Ukončenie platnosti tejto Dohody nemá žiadny vplyv najmä na záväzok strán chrániť a utajovať dôverné informácie získané počas platnosti tejto Dohody a to ani po jej zániku až do doby než sa dôverné informácie stanú všeobecne známymi za predpokladu, že sa tak nestane v dôsledku porušenia povinnosti Prijímajúcej strany.

**Článok 7**

**ZÁVEREČNÉ USTANOVENIA**

1. Dohoda, ako i práva a povinnosti vzniknuté na základe tejto Dohody alebo v súvislosti s touto Dohodou aj v nej výslovne neupravené sa riadia slovenským právnym poriadkom, najmä Obchodným zákonníkom v znení neskorších predpisov a ostatnými súvisiacimi právnymi predpismi.
2. Strany súhlasia, aby sa ustanovenia tejto Dohody, ktoré sú alebo sa stanú na základe zmeny právnych noriem, rozhodnutia súdu alebo iného obdobného orgánu nevynútiteľné, neaplikovateľné, neplatné alebo nezákonné automaticky zmenili tak, aby spĺňali minimálne požiadavky rozhodujúceho právneho poriadku a boli v súlade s účelom tejto Dohody a mali obdobný právny a obchodný zmysel, pričom ostatné ustanovenia Dohody nie sú týmto nijako dotknuté.
3. Túto Dohodu možno meniť len na základe písomných očíslovaných dodatkov k Dohode podpísaných zástupcami Strán. Strany Dohody sa zaväzujú riešiť prípadné spory vyplývajúce z tejto Dohody prednostne formou dohody (zmieru) prostredníctvom svojich oprávnených zástupcov. V prípade, že sa spor nevyrieši zmierom, je ktorákoľvek Strana oprávnená požiadať o rozhodnutie príslušný súd na území Slovenskej republiky. Na dôkaz súhlasu s obsahom tejto Dohody ju zástupcovia Strán potvrdzujú svojimi podpismi.
4. Osoby, ktoré túto Dohodu podpisujú nižšie vyhlasujú, že sú oprávnené konať za príslušnú Stranu v rozsahu potrebnom na uzavretie tejto Dohody.

Za Poskytujúcu stranu: Za Prijímajúcu stranu:

V B.Bystrici, dňa .......................................... V .........................., dňa ..............................

....................................................... ....................................................